
SCENARIUL DIDACTIC GEOTHNK

Titlul scenariului: “Globalizarea şi migraţia persoanelor”

Unitatea de învăţare:Instituţii sociale
Autor: Ileana Iepure, Expert în curriculum şi formare, Casa Corpului Didactic Cluj
Tipul de scenariu: Deschis 
Scurtă descriere: La orele de sociologie elevii studiază dinamica şi schimbarea socială, instituţiile sociale, inclusiv  familia, mobilitatea socio-profesională, migraţia persoanelor. În zilele noastre, datorită globalizării, persoanele şi familiile migrează în alte localităţi, alte ţări sau chiar alte continente în căutarea unor locuri de muncă mai potrivit sau mai bine platite şi a unor condiţii mai bune de viaţă.  Prin această tema, plecând de la stări de fapt relativ cunoscute deoarece provin din viaţa cotidiană a elevilor se încearcă înţelegerea fenomenelor sociale în interdependenţă lor - evoluţia socio-profesională a persoanelor din cadrul unor familii, comunităţi, ţări. Evoluţia socio-profesională se leagă de fenomenul mobilităţii spaţiale (emigrare-imigrare) şi de  locuri de muncă  în alte localităţi decăt localitatea de reşedinţă), 
Cuvinte-cheie: „globalizare”, „comunitate urbană”, „comunitate rurală”, „ mobilitate socio-profesională”, „migraţie”, „familie”, „relaţii de rudenie” 
Grupul ţintă: elevi
Grupa de vârstă în care se încadrează grupul ţintă: 16-17 ani
Locaţia de desfăşurare: Liceul Teoretic „Gheorghe Şincai” Cluj-Napoca
Timp: 4 ore
Cerinţe tehnice: videoproiector, calculator/laptop, CD-player
Conexiunea cu curriculum-ul: vor fi actualizate cunoştinţele din programa şcolară despre Dinamică şi schimbare socială, instituţiile sociale: familia, populatia 
Conceptul/ conceptele: Comunitate, Familie, Societate, Mobilitate, Tradiţii, Emigrare, Obicei, Moştenire, direcţie
Obiectivele scenariului: 
La sfârşitul activităţii elevii vor fi capabili să:

· stabilească migraţia populaţiei României, internă şi internaţională;
· compare mobilitatea socio-profesională a părinţilor cu cea a bunicilor şi străbunicilor;

· recunoască rolul globalizării în migraţia populaţiei şi efectele acestui fenomen;

Recomandări pentru profesor în legătură cu pregătirea implementării scenariului: 

· realizarea de către elevi a unei hărţi cu migraţia românilor în Europa şi în celelalte continente după 1989;
· introducerea de date referitoare la comunităţile în care s-au născut părinţii lor, şi-au stabilit reşedinţa
· să înţeleagă fenomenul migraţiei contemporane în contextul globalizării şi mobilităţii socio-profesionale
Activităţi pregătitoare:elevii vor fi informaţi despre modul cum pot corela mobilitatea socio-profesională a românilor plecând de la un studiu de caz a  familiei  lor extinse cu privire la mobilitatea socio-profesională şi mobilitatea spaţială 

Provocarea curiozităţii

a) Întrebări investigative „Ce presupune globalizarea?” „Ce legături se pot stabili între globalizare şi migraţia populaţiei? „Ce legături se pot stabili între fenomenul migraţiei şi mobilitatea socio-profesională?” „Unde trăiesc  rudele voastre?”Care au fost/sunt profesiile lor?
Experienţa propriu zisă

Elevii vor folosi sursele online de la Institutul de Statistică al României şi alte studii despre migraţia populaţiei româneşti
Elevii vor consulta bibliografia online
Sprijin şi orientare în timpul activităţilor propriu-zise
Oferirea următorului material de sprijin:
 (http://www.rostonline.ro/2013/04/migratia-si-perspectivele-demografice/ Institutului European din România, Perspectivele politicii de migraţie în contextul demografic actual din România, elaborat de Bogdan Alexandru Suditu (coord.)
Alte informaţii relevante:
Utilizarea arborelui genealogic realizat la tema Familia din unitatea de învăţare Instituţii sociale
Realizarea unui studiu de caz asupra mobilităţii socio- profesionale şi spaţiale a unor membri ai familiei 
Înţelegerea realităţii socio-economice din diferite localităţi ne ajută la stabilirea mobilităţii socio-profesionale şi spaţiale a membrilor din familie

